ລາວ-ໄທ ຕົກລົງເພີ່ມ ມູນຄ່າການຄ້າ ແລະການລົງທຶນ ສອງຝ່າຍໃຫ້ສູງຂຶ້ນ
ລາວ-ໄທ ໄດ້ຕົກລົງເພີ່ມ ມູນຄ່າການຄ້າແລະການລົງທຶນ ໃຫ້ສູງຂຶ້ນຢ່າງຕໍ່ເນື່ອງ ແລະໄທຢືນຢັນວ່າ ຈະປະຕິບັດຂໍ້ຕົກລົງ ຮັບຊື້ພະລັງງານໄຟຟ້າ ຈາກລາວ ຕໍ່ໄປ.
ທາງການລາວ-ໄທຕົກລົງທີ່ຈະເພີ່ມມູນຄ່າການຄ້າ ແລະການ ລົງທຶນໃຫ້ສູງຂຶ້ນຢ່າງຕໍ່ເນື່ອງ ໃນຂະນະທີ່ທາງການໄທ ກໍຢືນ ຢັນທີ່ຈະປະຕິບັດຕາມຂໍ້ຕົກລົງວ່າດ້ວຍການຮັບຊື້ພະລັງງານ ໄຟຟ້າຈາກລາວຕໍ່ໄປ ກອງປະຊຸມຄະນະກໍາມາທິການຮ່ວມລະຫວ່າງລາວກັບໄທຄັ້ງ ທີ 18 ຢູ່ຈັງຫວັດປະຈວບຂີຣີຂັນ ໃນເຂດພາກໃຕ້ຂອງໄທເມື່ອ ອາທິດຜ່ານມາ ໄດ້ສິ້ນສຸດລົງດ້ວຍການທີ່ ທາງການຂອງທັງ ສອງຝ່າຍໄດ້ຕົກລົງທີ່ຈະເສີມຂະຫຍາຍຄວາມຮ່ວມມືລະ ຫວ່າງກັນ ທັງໃນດ້ານເສດຖະກິດ ການເມືອງຄວາມໝັ້ນຄົງ ແລະສັງຄົມວັດທະນະທໍາຕໍ່ໄປຢ່າງບໍ່ຢຸດຢັ້ງ ທັງນີ້ ໂດຍສະເພາະແມ່ນໃນດ້ານເສດຖະກິດນັ້ນ ທາງການລາວ-ໄທ ກໍໄດ້ຕົກລົງທີ່ຈະ ເພີ່ມມູນຄ່າການຄ້າ ແລະການຂະຫຍາຍການລົງທຶນລະຫວ່າງກັນໃຫ້ຫຼາຍຂຶ້ນຢ່າງຕໍ່ ເນື່ອງ ດັ່ງທີ່ທ່ານ ສຸຣະພົງ ໂຕວິຈັກໄຊກຸນ ຮອງນາຍົກລັດຖະມົນຕີ ແລະລັດຖະມົນຕີ ການຕ່າງປະເທດ ໃນຖານະປະທານຄະນະຝ່າຍໄທນັ້ນ ໄດ້ໃຫ້ການຢືນຢັນວ່າ: ອິງຕາມສະຖິຕິຂອງກະຊວງແຜນການແລະການລົງທຶນຂອງລາວ ກໍໄດ້ລະບຸວ່າ ໃນປັດຈຸ ບັນໄທມີມູນຄ່າການລົງທຶນສະສົມໃນລາວເຖິງ 4,082 ລ້ານໂດລາ ໃນ 742 ໂຄງການຊຶ່ງ ຖືເປັນອັນດັບ 2 ຮອງຈາກຫວຽດນາມ ທີ່ມີມູນຄ່າການລົງທຶນສະສົມ ໃນລາວ ເຖິງ 4,913 ລ້ານໂດລາ ໃນ 429 ໂຄງການ ແລະອັນດັບ 3 ນັ້ນ ກໍແມ່ນຈີນທີ່ມີມູນຄ່າການລົງທຶນສະສົມ ໃນລາວເຖິງ 3,952 ລ້ານໂດລາ ໃນ 801 ໂຄງການ ຫາກແຕ່ວ່າ ໃນດ້ານການຄ້ານັ້ນ ໄທ ຍັງເປັນຄູ່ຄ້າອັນດັບ 1 ຂອງລາວ ສ່ວນລາວກໍໄດ້ກ້າວຂຶ້ນມາ ເປັນຄູ່ຄ້າອັນດັບ 1 ຂອງໄທ ຢູ່ທີ່ເຂດສາມຫຼ່ຽມຄໍາ ແຕ່ຢ່າງໃດກໍຕາມ ທ່ານນາງເກດສຸດາ ສັງຂະກອນ ປະທານຊົມຣົມຜູ້ປະກອບການຄ້າ ຊາຍແດນຢູ່ທີ່ອໍາເພີຊຽງແສນ ຈັງຫວັດຊຽງຣາຍ ຂອງໄທ ກໍໄດ້ໃຫ້ການຢືນຢັນກ່ອນໜ້າ ນີ້ວ່າການຄ້າລະຫວ່າງໄທ ລາວ-ມຽນມາແລະຈີນ ຢູ່ທີ່ເຂດສາມຫຼ່ຽມຄໍາໄດ້ຮັບຜົນກະທົບ ຢ່າງໜັກຈາກລະດັບນໍ້າຂອງທີ່ບົກແຫ້ງລົງຢ່າງໄວວາ ນັບແຕ່ເດືອນກຸມພາເປັນຕົ້ນມາ ຈົນເຖິງເວລານີ້ ເນື່ອງຈາກລະດັບນໍ້າຂອງທີ່ບົກແຫ້ງລົງ ເຮັດໃຫ້ບໍ່ສາມາດເດີນເຮືອຂົນ ສົ່ງສິນຄ້າໄປ-ມາລະຫວ່າງສີ່ປະເທດໄດ້ເລີຍ ແຕ່ຢ່າງໃດກໍຕາມ ສະພາບບັນຫາດັ່ງກ່າວ ກໍເຮັດໃຫ້ບັນດາຜູ້ປະກອບການຄ້າຊາຍແດນ ທີ່ເຂດສາມຫຼ່ຽມຄໍາໄດ້ພາກັນຫັນໄປໃຊ້ເສັ້ນທາງເລກ 3 ໃນແຂວງບໍ່ແກ້ວ ແລະແຂວງ ຫຼວງນໍ້າທາຂອງລາວ ເປັນເສັ້ນທາງຫຼັກ ໃນການຂົນສົ່ງສິນຄ້າໄປ-ມາ ລະຫວ່າງໄທ-ລາວ ແລະຈີນຫຼາຍຂຶ້ນ ໂດຍເຖິງແມ່ນວ່າຈະມີຕົ້ນທຶນໃນການຂົນສົ່ງແພງກວ່າການຂົນສົ່ງທາງ ເຮືອເຖິງ 2 ເທົ່າກໍຕາມ ຫາກແຕ່ກໍຕ້ອງຍອມ ຈ່າຍເພື່ອເປັນການຮັກສາສະພາວະການຄ້າ ທີ່ມີການຂະຫຍາຍຕົວເພີ່ມຂຶ້ນຢ່າງຕໍ່ເນື່ອງນັ້ນເອງ ການຄ້າລະຫວ່າງໄທກັບລາວ-ມຽນມາ ແລະຈີນ ຢູ່ເຂດສາມຫຼ່ຽມຄໍາ ອັນເປັນຊາຍແດນ ໃນແມ່ນໍ້າຂອງລະຫວ່າງລາວກັບໄທ ແລະມຽນມານັ້ນ ໄດ້ຂະຫຍາຍຕົວເພີ່ມຂຶ້ນເຖິງ 25% ໃນປີ 2012 ທີ່ຜ່ານມາ ໂດຍຄິດເປັນມູນຄ່າການຄ້າລວມຫຼາຍກວ່າ 35,000 ລ້ານບາດ ຫຼືປະມານ 1,160 ລ້ານໂດລາ ຍິ່ງໄປກວ່ານັ້ນ ໄທກໍຍັງເປັນປະເທດທີ່ໄດ້ຕົກລົງຮັບຊື້ພະລັງງານ ໄຟຟ້າຈາກລາວຫຼາຍທີ່ສຸດອີກດ້ວຍ ຊຶ່ງໃນກອງປະຊຸມຄະນະກໍາ ມາທິການຮ່ວມລະຫວ່າງລາວ-ໄທຄັ້ງຫລ້າສຸດນີ້ ທາງການໄທ ກໍ ໄດ້ຢືນຢັນທີ່ຈະສືບຕໍ່ການຮັບຊື້ພະລັງງານໄຟຟ້າຈາກລາວຕໍ່ໄປ ດັ່ງທີ່ທ່ານທອງລຸນ ສີສຸລິດ ຮອງນາຍົກລັດຖະມົນຕີ ແລະລັດຖະ ມົນຕີການຕ່າງປະເທດ ໃນຖານະປະທານຄະນະຝ່າຍລາວ ໄດ້ ຖະແຫຼງວ່າ: ທັງນີ້ ທາງການໄທໄດ້ຕົກລົງ ທີ່ຈະຮັບຊື້ພະລັງງານໄຟຟ້າຈາກລາວ ໃນປະລິມານລວມ 7,000 ເມກາວັດ ນັບແຕ່ປີ 2015 ເປັນຕົ້ນໄປ ຫາກແຕ່ວ່າຂໍ້ຕົກລົງດັ່ງກ່າວນີ້ ກໍກໍາລັງຖືກ ຄັດຄ້ານ ຈາກເຄືອຂ່າຍປະຊາຊົນໄທ ແລະອົງການອະນຸລັກສິ່ງແວດລ້ອມທໍາມະຊາດໃນ ເຂດ ລຸ່ມແມ່ນໍ້າຂອງຢ່າງກວ້າງຂວາງ ໂດຍຈະມີການຍື່ນຄໍາຟ້ອງຮ້ອງ ຕໍ່ຄະນະຕຸລາການ ສານປົກຄອງຂອງໄທ ໃນໝໍ່ໆນີ້